ANZUS
ANZUS-pakt (engleski: Australia, New Zealand, United States Security Treaty) ili Pacifički pakt je međunarodni sporazum iz 1951. godine koji obvezuje, s jedne strane, Australiju i Novi Zeland te, s druge strane, Australiju i Sjedinjene Američke Države, na zajedničku vojnu suradnju u pacifičkoj regiji, mada se danas smatra kako se sporazum odnosi na cijeli svijet. Sporazum postulira da bi bilo kakav napad na jednu od članica ugovora predstavljao direktnu opasnost za ostale, zbog čega one moraju zajednički djelovati protiv zajedničkog neprijatelja. Prema njegovim odredbama, formira se odbor ministara vanjskih poslova koji se mogu sastajati s ciljem konzultacija. 

Ovaj sporazum je bio samo jedan u nizu što su ih Sjedinjene Države sklopile u periodu između 1949. i 1955. kao dio kolektivnog odgovora na borbu protiv komunizma tokom Hladnog rata. Novi Zeland je 1986. godine suspendiran jer je u svojim teritorijalnim vodama proglasio nenuklearnu zonu; krajem 2012. godine, Sjedinjene Države su skinule zabranu posjeta za novozelandske ratne brodove što je dovelo do poboljšanja međusobnih odnosa. Novi Zeland, doduše, i dalje održava nenuklearnu zonu i formalno nije dio sporazuma, mada je 2007. godine nastavio s izvršavanjem ključnih obveza (doduše, danas se održavaju samo bilateralni sastanci između Australije i Sjedinjenih Država na kojima Novi Zeland ne sudjeluje).

Vojni savezi
Međunarodni ugovori
Hladni rat
1951
Međunarodni odnosi SAD
Politika Australije
Politika Novog Zelanda